**Concursul Național de Istorie „Nicolae Iorga”**

**24 aprilie 2021**

**Clasa a VIII-a**

* Toate subiectele sunt obligatorii
* Se acordă 10 puncte din oficiu

**SUBIECTUL I (40 puncte)**

Citiți cu atenție sursele de mai jos:

1. „Ajungând în fruntea neamului său, care era istovit de războaie dese [...] Burebista l-a înălțat atât de mult prin exerciții, abținere de la vin și ascultare față de porunci, încât, în câțiva ani, a făurit un stat puternic și a supus [...] cea mai mare parte din populațiile vecine. Ba încă, a ajuns să fie temut și de romani.”

(Strabon, *Geografia*)

1. „Decebal era foarte priceput la planurile de război și iscusit în înfăptuirea lor, știind să aleagă prilejul pentru a-l ataca pe dușman și a se retrage la timp. Dibaci în a întinde curse, era un bun luptător și se pricepea să folosească izbânda, dar și să iasă cu bine dintr-o înfrângere. Din această pricină, multă vreme a fost un dușman de temut pentru romani".

(Cassius Dio, *Istoria romană*)

Pornind de la aceste surse, răspundeți următoarelor cerințe:

1. Identificați din sursa A două măsuri aplicate de Burebista pentru ridicarea statului dac.

 **6 puncte**

1. Scrieți o relație cauză-efect stabilită între două informații selectate din sursa B, precizând rolul fiecăreia dintre aceste informații (cauză, respectiv efect). **8 puncte**
2. Cum îi numesc grecii, respectiv, romanii pe locuitorii de la Nordul Dunării? **6 puncte**
3. În ce secol se petrec acțiunile descrise în sursa A? **5 puncte**
4. Numiți preotul care l-a sprijinit pe Burebista în procesul de consolidare a statului dac.

 **5 puncte**

1. Argumentați, prin câte un fapt istoric relevant, afirmația conform căreia atât Burebista, cât și Decebal au întreținut relații conflictuale cu romanii. **10 puncte**

**SUBIECTUL II (50 puncte)**

Citiți cu atenție sursa de mai jos:

„Românii, stând în cetatea munților un timp îndelungat, se revărsară de la o vreme în afară, către văile și șesurile de la Marea Neagră. Astfel, se născuseră cele două state, al Munteniei și Moldovei, pe când dincolo de munți, lanțurile lăuntrice despărțeau pe români în mai multe țări deosebite: Transilvania, Maramureșul, Crișana și Banatul (...)”.

 A.D. Xenopol, *Istoria românilor din Dacia Traian*

Pornind de la această sursă, elaborați în aproximativ două pagini, un eseu despre formarea statelor medievale în spațiul românesc, având în vedere:

(1) menționarea a doi factori externi care au favorizat întemeierea statelor medievale în spațiul românesc;

(2) precizarea a două fapte istorice referitoare la Transilvania în secolele al IX-lea- al XI-lea;

(3) prezentarea unui fapt istoric referitor la întemeierea Țării Românești;

(4) prezentarea unui fapt istoric referitor la întemeierea Moldovei;

(5) formularea unei opinii referitoare la contribuția românilor transilvăneni la întemeierea statelor medievale românești extracarpatice și susținerea acesteia cu o informație selectată din sursa dată.

**50 de puncte**

**Notă! Se punctează utilizarea limbajului istoric adecvat, structurarea prezentării, evidențierea relației cauză-efect, respectarea limbajului istoric şi a succesiunii cronologice/logice a faptelor istorice şi încadrarea sintezei în limita de spațiu precizată.**

**BAREM DE EVALUARE ŞI NOTARE**

* **Se punctează oricare alte modalități de rezolvare corectă a cerințelor.**
* **Nu se acordă punctaje intermediare, altele decât cele precizate explicit prin barem. Nu se acordă fracțiuni de punct.**
* **Se acordă 10 puncte din oficiu. Nota finală se calculează prin împărțirea punctajului total acordat pentru lucrare la 10.**

**Subiectul** **I 40 puncte**

1. Se acordă câte **3 puncte** pentru oricare măsură identificată în sursa B

**3 p x 2 = 6 puncte**

**Exemplu: „exerciții”, „abținere de la vin”, „ascultare față de porunci”**

1. Se acordă **8 puncte** pentru scrierea oricărei relații cauză-efect stabilită între două informații din sursa B, precizând rolul fiecăreia dintre aceste informații (cauză, respectiv efect)

Exemplu:

**Cauză:** „Dibaci în a întinde curse, era un bun luptător și se pricepea să folosească izbânda, dar și să iasă cu bine dintr-o înfrângere”.

**Efect**: „a fost un dușman de temut pentru romani”.

1. Se acordă câte **3 puncte** pentru fiecare răspuns corect

Grecii: geți

Romanii: daci

**3 p x 2 = 6 puncte**

1. Se acordă **5 puncte** pentru răspunsul corect: secolul I î. Hr.
2. Se acordă **5 puncte** pentru răspunsul corect: Deceneu.
3. Se acordă **câte 5 puncte** pentru oricare răspuns corect

Exemplu

Burebista: implicare în războiul civil de la Roma

Decebal: Tapae, războaiele daco-romane etc.

**5 p x 2 = 10 puncte**

**SUBIECTUL II (50 de puncte)**

**Informația istorică** – **40 de puncte distribuite astfel :**

(1)- **6 puncte** pentru menționarea a doi factori externi care au favorizat întemeierea statelor medievale în spațiul românesc **(3x2=6p)**

 (2)- **6 puncte** pentru precizarea a două fapte istorice referitoare la Transilvania în secolele al IX-lea- al XI-lea **(3px2=6p)**

(3)- **10 puncte** distribuite astfel:

**3 pentru** precizarea faptului istoric referitor la întemeierea Țării Românești;

**7 puncte** pentru prezentarea faptului istoric printr-o o scurtă expunere în care sunt precizate două informații/caracteristici referitoare la faptul istoric selectat;

4 puncte pentru prezentarea parțială, prin precizarea doar a unei informații/caracteristici referitoare la faptul istoric.

(4)- **10 puncte** distribuite astfel:

**3 pentru** precizarea faptului istoric referitor la întemeierea Moldovei;

**7 puncte** pentru prezentarea faptului istoric printr-o o scurtă expunere în care sunt precizate două informații/caracteristici referitoare la faptul istoric selectat;

4 puncte pentru prezentarea parțială, prin precizarea doar a unei informații/caracteristici referitoare la faptul istoric.

(5)- **3 puncte** pentru formularea unei opinii referitoare la contribuția românilor transilvăneni la întemeierea statelor medievale românești extracarpatice

**5 puncte** pentru **susținerea opiniei** prin precizarea unei informații selectate din sursă referitoare la acest fapt .

**Ordonarea şi exprimarea ideilor menționate – 10 puncte distribuite astfel:**

**-2 puncte** pentru **structurarea textului** (introducere - cuprins - concluzii);

1 punct pentru introducere/cuprins; cuprins/concluzii;

0 puncte pentru text nestructurat;

**-3 puncte** pentruevidențierea **relației cauză-efect**, astfel încât compoziția să probezeînțelegerea procesului istoric;

1 punct pentru prezenta parțială a relației cauză-efect;

0 puncte pentru lipsa relației cauză-efect;

**-2 puncte** pentru **respectarea succesiunii cronologice/ logice** a faptelor istorice;

* 1. punct pentru respectarea parțială a succesiunii cronologice/ logice a faptelor istorice;
1. puncte pentru nerespectarea succesiunii cronologice/ logice a faptelor istorice;

**2 puncte** pentru **utilizarea limbajului istoric**;

* 1. punct pentru utilizarea parțială a limbajului istoric;

0 puncte pentru lipsa limbajului istoric;

**1 punct** pentru **respectarea limitei de spațiu**;

0 puncte pentru nerespectarea limitei de spațiu.

**Total 50 de puncte**

**Total test 90 de puncte.**

**Se acordă 10 puncte din oficiu**